Kultaranta
Kultarannan puutarhan suunnittelivat Helsingin kaupunginpuutarhuri Svante Olsson ja hänen poikansa Paul Olsson vuosina 1914–1915. Puutarha jakaantuu kolmeen osaan: metsäpuistoon, muotopuutarhaan ja hyötypuutarhaan.
Myllypuron liikuntapuisto
Myllypuron liikuntapuisto on liikunta- ja virkistysalue Itä-Helsingin Myllypurossa. Se on yksi Helsingin suurista liikuntapuistoista, joka koostuu yhdestä nurmikentästä, kahdesta hiekkakentästä sekä suuresta ennen kaikkea jalkapalloiluun tarkoitetusta Pallomylly-nimisestä hallista. Talvisin alueelle pystytetään myös kuplahalli ja jääkiekkokaukalo jäädytetään. Pallomyllyssä ja kuplahallissa on ns. kolmannen sukupolven tekonurmi. Liikuntapuiston ykkösnurmi toimi Ykkösessä pelaavan Pallokerho-35:n kotikenttänä vuosina 2005–2007. Lisäksi Helsingin seudun rugbykilpailutoiminta keskittyy liikuntapuistoon ja ykkösnurmella on pelattu miesten rugbymaaotteluitakin.